

KISKŐRÖS VÁROS POLGÁRMESTERE              

         
ELŐTERJESZTÉS
(a Képviselő-testület 2015. február 25-i ülésére)


TÁRGY:  	A 2015/2016-os ÓVODAI NEVELÉSI ÉV BEÍRATKOZÁSI RENDJÉNEK ÉS AZ ÓVODAI FELVÉTELI KÖRZETEKNEK A MEGHATÁROZÁSA


A nemzeti köznevelésről szóló 2011. évi CXC. törvény (a továbbiakban: Nkt.) 49. § (3) bekezdése alapján a települési önkormányzat közzéteszi az óvoda felvételi körzetét, valamint az óvoda nyitva tartásának rendjét, az Nkt. 83. § (2) bekezdés b) pontja értelmében pedig a fenntartó dönt az óvodába jelentkezés módjáról, az óvodai általános felvételi időpontról.
Az Nkt. 8. § (1) bekezdése szerint az óvoda a gyermek hároméves korától a tankötelezettség kezdetéig nevelő intézmény. Az óvoda felveheti azt a gyermeket is, aki a harmadik életévét a felvételétől számított fél éven belül betölti, feltéve, hogy minden, a településen, fővárosi kerületben, vagy ha a felvételi körzet több településen található, az érintett településeken lakóhellyel, ennek hiányában tartózkodási hellyel rendelkező hároméves és annál idősebb gyermek óvodai felvételi kérelme teljesíthető.
Az Nkt. 49. § (1)-(2) bekezdése előírja, hogy az óvodai felvétel, átvétel jelentkezés alapján történik. Az óvodába a gyermek – e törvényben foglalt kivétellel – harmadik életévének betöltése után vehető fel. A szülő gyermeke óvodai felvételét, átvételét bármikor kérheti, a gyermekek felvétele folyamatos. A gyermeket elsősorban abba az óvodába kell felvenni, átvenni, amelynek körzetében lakik vagy ahol szülője dolgozik. A felvételről, átvételről az óvoda vezetője dönt. Ha a jelentkezők száma meghaladja a felvehető gyermekek számát, az óvodavezető, amennyiben az óvoda fenntartója több óvodát tart fenn, az óvoda fenntartója bizottságot szervez, amely javaslatot tesz a felvételre.
A nevelési-oktatási intézmények működéséről és a köznevelési intézmények névhasználatáról szóló 20/2012. (VIII.31.) EMMI rendelet 20. § (1) bekezdése előírja, hogy az óvodai beiratkozásra a tárgyév április 20-a és május 20-a között kerül sor. A fenntartó az óvodai beiratkozás idejéről, az óvodai jogviszony létesítésével összefüggő eljárásról a beiratkozás első határnapját megelőzően legalább harminc nappal közleményt vagy hirdetményt tesz közzé a saját honlapján, valamint közlemény vagy hirdetmény közzétételét kezdeményezi a fenntartásában működő óvoda honlapján, ennek hiányában a helyben szokásos módon. 
 A fenntartói közlemény, hirdetmény tartalmazza
a) az óvodai felvételről, az óvodai jogviszony létesítéséről, a nevelési év meghatározásáról,
b) az óvodai beiratkozás időpontjának meghatározásáról,
c) a gyermek óvodai beíratásához szükséges közokiratokról, dokumentumokról,
d) az óvodáztatási kötelezettség nem teljesítése esetén alkalmazható jogkövetkezményekről,
e) az integráltan nevelhető sajátos nevelési igényű gyermekek óvodai felvételéről, a nevelésükre az alapító okiratuk szerint jogosult óvodákról és azok elérhetőségéről,
f) az alapító okiratuk szerint nemzetiségi nevelést folytató óvodákról és azok elérhetőségéről,
g) az óvoda felvételi körzetéről
szóló tájékoztatást,
h) az óvodai felvétel tárgyában meghozott döntés közlésének határnapját, amely legkésőbb a beiratkozásra kiírt utolsó határnapot követő huszonegyedik munkanap, valamint
i) a jogorvoslati eljárás szabályait.

A felvételi körzethatárok kialakítása során figyelembe vettük a Kiskőrösi Óvodák alapító okiratában szereplő feladat ellátási helyenként felvehető maximális gyermek létszámot (Batthyány Óvoda 180 fő, Mohácsi Óvoda 90 fő, Erdőtelki Óvoda 30 fő, Szűcsi Óvoda 90 fő, Thököly Óvoda 60 fő) és csoportszámot. A Harangvirág Evangélikus Óvodába Kiskőrös Város teljes közigazgatási területéről  történik a felvétel.
A Kiskőrösi Óvodák házirendje szerint az óvoda hétfőtől-péntekig, naponta 600- 1800 óra között tart nyitva, reggel 700-730 óra között és délután 1630-1700 óra között összevont csoportban történik a gyermekek óvodai nevelése. Az óvoda nyitva tartása alatt 700 – 1700 óra között óvodapedagógus foglalkozik a gyerekekkel.
Javaslom, hogy a fentiek alapján a Képviselő-testület a határozat-tervezetben foglaltak szerint döntsön.

Kiskőrös, 2015. február 11.

                                                        						Domonyi László sk.
                                                    					           polgármester




HATÁROZAT-TERVEZET

A Képviselő-testület a 2015/2016. nevelési évre,
1. az óvoda felvételi körzetét az alábbiak szerint határozza meg:
Batthyány Óvoda:
Ady Endre utca, Agárhalom tanya, Alkotmány utca, Alsócebe tanya, Alsókommaszáció tanya, Aradi utca, Árpád utca, Attila utca, Bajcsy-Zsilinszky utca, Báthory utca, Batthyány Lajos utca, Bem József utca, Berzsenyi Dániel utca, Csányi utca, Damjanich János utca, Dankó Pista utca, Dobozi utca, Dózsa György út, Erdőtelki út, Erkel Ferenc utca, Felsőcebe tanya, Felsőkommaszáció tanya, Gárdonyi Géza utca, Hársfa utca, Holló János utca, Hrúz Mária utca, Kálvin János utca, Kapisztrán János utca, Kassai utca, Kertész utca, Kisfaludy Sándor utca, Kiss Ernő utca, Klapka György utca, Komáromi utca, Korvin utca, Kölcsey Ferenc utca, Középcebe tanya, Lehel utca, Liget utca, Liszt Ferenc utca, Luther Márton tér, Masina dűlő, Május 1.utca, Március 15.utca, Martini utca, Mészáros Lőrinc utca, Mikszáth Kálmán utca, Nagy Imre tér, Ökördi tanya, Öregszőlő tanya, Petőfi Sándor tér, Petőfi Sándor út, Petrovics István utca,  Radnóti Miklós utca, Rákóczi Ferenc utca, Remerenció dűlő, Safári József utca, Soós utca, Sivány dűlő,  Szarvas utca, Széchenyi István utca, Szent István utca, Szent László utca, Táncsics Mihály utca, Tavasz utca, Tomori Pál utca, Tompa Mihály utca, Vadvirág utca, Vízmű utca, Vasvári Pál utca, Víztorony köz, Wattay János utca

Mohácsi Óvoda:

Akácfa utca, Arany János utca,Bacsó Béla utca, Bajtárs utca, Bajza József utca, Balassi Bálint utca, Bánk utca, Béke utca, Bocskai István utca, Csokonai Vitéz Mihály utca, Esze Tamás utca, Gorkij utca, Határ utca, Ifjúság utca, József Attila utca, Katona József utca, Kodály Zoltán utca,Mező utca, Mohácsi utca, Móricz Zsigmond utca, Okolicsányi utca, Paál László utca, Pajtás utca, Pozsonyi utca, Rét utca, Szegfű utca, Tüskös utca, Úttörő utca 

        Szűcsi Óvoda:

 Bánffy Endre utca, Baross Gábor utca, Bartók Béla utca, Bethlen Gábor utca, Délibáb utca, Drégely utca, Hatvany Lajos utca, Honvéd utca, Hunyadi János, Izsáki út, Jókai Mór utca, Kacsóh Pongrác utca, Kilián György utca, Kolozsvári György utca, Kossuth Lajos utca, Középcebe tanya, Kun utca, Kurucz Zsuzsanna utca, Madách Imre utca, Mátyás király utca, Meggyes utca, Mester utca, Móra Ferenc utca, Munkácsy Mihály utca, Nagyatádi Szabó István utca, Nyíl utca, Öregszőlő tanya, Pásztor utca, Rákóczi Ferenc utca, Róna utca, Sárkány József utca, Soós utca, Szendrey Júlia utca, Szigligeti utca, Szilágyi Frigyes köz, Szűcs József utca, Temesvári utca, Uzsoki utca, Virág utca, Vörösmarty Mihály utca 




       Thököly Óvoda:

Bajtárs utca, Béke utca, Budai Nagy Antal utca, Deák Ferenc utca, Feketehalom tanya, Gábor Áron utca, Gagarin utca, Gyöngy utca, József Attila utca, Kinizsi Pál utca, Klapka György utca, Kőrisfa utca, Nádasdy utca, Nap utca, Petőfi Sándor út, Pillangó utca, Segesvári utca, Szabadkai utca, Szép utca, Szondi György utca, Szőlő utca, Temető tér, Thököly Imre utca, Toldi Miklós utca, Wesselényi Miklós utca, Zrínyi Miklós utca 

Erdőtelki Óvoda: 

Agárhalom tanya, Bokor utca, Diófa utca, Erdő utca, Fenyves utca, Malom utca, Nyárfa utca, Ökördi tanya, Remerenció dűlő, Sivány dűlő, Sövény utca, Venyige utca

2. az óvodai általános felvételi időpontokat az alábbiak szerint határozza meg:
· 2015. április 20. 8-17 óráig
· 2015. április 21. 8-17 óráig

3.  felhatalmazza a polgármestert, hogy a 20/2012. (VIII.31.) EMMI rendelet 20. §-a alapján – tekintettel a határozat-tervezet 1-2. pontjaira - közleményt tegyen közzé Kiskőrös Város honlapján, valamint közlemény közzétételét kezdeményezze a fenntartásában működő óvodánál a helyben szokásos módon. 

Határidő:	2015. március 20.
Felelős:     	Polgármester és a Kiskőrösi Óvodák igazgatója

